CELEX: 62010TN0552
Language: el
Date: 2010-12-03 00:00:00
Title: Υπόθεση T-552/10: Προσφυγή της 3ης Δεκεμβρίου 2010 — riha Richard Hartinger Getränke κατά ΓΕΕΑ — Lidl Stiftung (VITAL&FIT)

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/52
            
         Προσφυγή της 3ης Δεκεμβρίου 2010 — riha Richard Hartinger Getränke κατά ΓΕΕΑ — Lidl Stiftung (VITAL&FIT)
   (Υπόθεση T-552/10)
   ()
   2011/C 30/93
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: riha Richard Hartinger Getränke GmbH & Co. Handels-KG (Rinteln, Γερμανία) (εκπρόσωποι: P. Goldenbaum, T. Melchert και I. Rohr, Rechtsanwälte)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Lidl Stiftung & Co. KG (Neckarsulm, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 5ης Οκτωβρίου 2010, στην υπόθεση R 1229/2009-4·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα.
   
      Σήμα προς καταχώριση: το εικονιστικό σήμα που περιλαμβάνει το λεκτικό στοιχείο «VITAL & FIT», για προϊόντα της κλάσεως 32.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Lidl Stiftung & Co. KG.
   
      Αντιταχθέν σήμα ή σημείο: πέντε προγενέστερα δικαιώματα, εκ των οποίων το εθνικό λεκτικό σήμα «VITAFIT» για προϊόντα της κλάσεως 32.
   
      Απόφαση του τμήματος ανακοπών: Δεκτή η ανακοπή.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: παράβαση του άρθρου 8, παράγραφος 1, στοιχείο β', του κανονισμού (ΕΚ) 207/2009 (1), διότι τα επίμαχα σήματα δεν εμφάνιζαν τέτοια ομοιότητα σε βαθμό που να υπάρχει κίνδυνος συγχύσεως, καθώς και παράβαση δικονομικών κανόνων για τον λόγο ότι το τμήμα προσφυγών δεν εξέτασε το ίδιο την φερόμενη ακουστική ομοιότητα των σημάτων, δεν εξέτασε ούτε ανέλυσε τις αποφάσεις του ΓΕΕΑ και του Γενικού Δικαστηρίου στις οποίες παρέπεμψαν οι διάδικοι, και δεν κατέστησε σαφές αν είχε όντως λάβει υπόψη μόνο το γερμανικό κοινό και την αντίληψη αυτού.
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ 2009, L 78, σ. 1).